Fyrstu niðurstöður mats á störfum Velferðarvaktarinnar árin 2009 - 2014 benda til þess að Velferðarvaktin hafi gegnt mikilvægu hlutverki í kjölfar efnahagshrunsins og stuðlað að úrbótum í þágu ýmissa hópa í samfélaginu sem þurftu á stuðningi að halda . Félagsvísindastofnun Háskóla Íslands kynnti drög að matsskýrslu um velferðarvaktina á morgunverðarfundi sem stofnunin og velferðarráðuneytið stóðu fyrir á Háskólatorgi í gær . Velferðarvaktin var stofnuð árið 2009 af þáverandi félagsmálaráðherra í þeim tilgangi að fylgjast með félagslegum og fjárhagslegum afleiðingum efnahagshrunsins fyrir heimilin í landinu og gera tillögur til stjórnvalda um aðgerðir og úrbætur . Í Velferðarvaktinni hafa frá upphafi átt sæti fulltrúar stofnana og hagsmunasamtaka sem tengjast á einhvern hátt velferðarþjónustu og vinnu að velferðarmálum en með tímanum hefur fjölgað nokkuð í hópnum . Eygló Harðardóttir , félags - og húsnæðismálaráðherra , ákvað fljótlega að í ljósi góðrar reynslu væri rétt að skipa velferðarvakt að nýju en með aðkomu fleiri aðila en áður . Ný velferðarvakt var skipuð í júní síðastliðnum og gegnir hún í meginatriðum sama hlutverki og forveri hennar nema hvað sérstök áhersla er lögð á að vaktin hugi að velferð og afkomu efnalítilla barnafjölskyldna og þeirra sem búa við sára fátækt . Norræna velferðarvaktin og viðbrögð við vá Vinna Félagsvísindastofnunar við mat á störfum velferðarvaktarinnar er hluti af norrænu verkefni sem efnt var til á formennskuári Íslands í Norrænu ráðherraefndinni 2014 og ber heitið Norræna velferðarvaktin 2014 - 2016 . Verkefnið er til þriggja ára og er markmið þess að stuðla að sjálfbærni norrænu velferðarkarfanna með því að efla rannsóknir og auka samvinnu Norðurlandaþjóðanna á sviði velferðarmála .